Щхьэгуэш Адэлбий: Урысейм и фIыгъуэ нэхъыщхьэр абы лъэпкъ куэд зэрыщыпсэурщ
УФ-м и Федеральнэ Зэхуэсым и Къэрал Думэм и депутат, «Урысей зэкъуэт» партым и совет нэхъыщхьэм хэт Щхьэгуэш Адэлбий цIыхубэ хъыбарегъащIэ IуэхущIапIэхэм я лэжьакIуэхэм щаIущIам жиIащ лъэпкъ куэд зэрыщыпсэур Урысейм и фIыгъуэ нэхъыщхьэу къызэрилъытэр. Псалъэмакъыр теухуауэ щытащ лъэпкъ Iуэхухэм щытепсэлъыхьыну зэIущIэр «Урысей зэкъуэт» партым и съездым хиубыдэу къызэрызэIуахым.
Щхьэгуэшым къыхигъэщхьэхукIащ: «Мы зэхыхьэр икъукIэ Iуэхушхуэщ, сыту жыпIэмэ, лъэпкъ зэгурымыIуэныгъэхэр нэхъыбэу зыдэщыIэу къалъытэ Кавказ Ищхъэрэм и мызакъуэу, къэралым ис лъэпкъ псоми яхуэгъэза псалъэмакъыу щытынущ». ЩIалэгъуалэм папщIи апхуэдэ зэIущIэхэр къызэгъэпэщыным и гугъу щищIым Щхьэгуэш Адэлбий жиIащ лъэпкъ зэмылIэужьыгъуэхэм къахэкIа щIалэхэмрэ хъыджэбзхэмрэ нэхъыбэрэ зэхуэзэху нэхъ зэпэгъунэгъу зэрыхъур.
Шурдым Мадинэ.
